
ANUNȚ ORGANIZARE CONCURS

Centrul de Sănătate Multifuncțional ”Sfântul Nectarie”, cu sediul în Bulevardul Uverturii nr. 81, Sector 6, organizează concurs pentru ocuparea a 4 posturi contractuale de execuție vacante, perioadă nedeterminată, astfel:
· 1 post de asistent medical/ principal – Compartimentul Asistenți Medicali program de lucru 8 ore/zi, 40 ore/săptămână. Concursul se va organiza în data de 27.11.2026, ora 08:00 proba scrisă şi interviul în data de 07.12.2026 – programare începând cu ora 8:00.
· 2 posturi de fiziokinetoterapeut – Compartimentul Recuperare, Medicină Fizică și Balneologie program de lucru 7 ore/zi, 35 ore/săptămână. Concursul se va organiza în data de 27.11.2026, ora 10:00 proba scrisă şi interviul în data de 07.12.2026 – programare începând cu ora 10:00.
· 1 post de medic specialist specialitatea recuperare, medicină fizică și balneologie – Compartimentul Recuperare, Medicină Fizică și Balneologie program de lucru 7 ore/zi, 35 ore/săptămână. Concursul se va organiza în data de 27.11.2026, ora 12:00 proba scrisă şi interviul în data de 07.12.2026 – programare începând cu ora 12:00.

· Actele necesare înscrierii sunt:
a)  Formular de înscriere, în original (se ridică de la Serviciul Juridic, Managementul Calității și Resurse Umane);
b) Copia actului de identitate sau orice alt document care atestă identitatea, potrivit legii, aflat în termen de valabilitate, copie certificat naștere;
c) Copia certificatului de căsătorie sau a altui document prin care s-a realizat schimbarea de nume, după caz ( certificat naștere);
d) Copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritate sau instituția publică;
e) Copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
f) Cazierul judiciar, în original, sau o declarație pe propria răspundere privind lipsa antecedentelor penale care să-l facă incompatibil cu funcția pentru care candidează, în original. În acest caz, candidatul declarat admis la selecția dosarelor și care nu a solicitat expres la înscrierea la concurs preluarea informațiilor privind antecedentele penale direct de la autoritatea sau instituția publică competentă cu eliberarea certificatelor de cazier judiciar are obligația de a completa dosarul de concurs cu originalul documentului, anterior datei de susținere a probei scrise și/sau probei practice;
g) Certificatul de integritate comportamentală, în original, din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Naționale de Date Genetice Juridice, cu modificările ulterioare, pentru candidații înscriși pentru posturile din sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
h) Adeverință medicală, în original, care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului, cu mențiunea apt pentru concurs, precum și faptul că la data eliberării prezentei nu se află în evidențe cu boli cronice. Dacă informațiile prezentate în adeverință se dovedesc a fi neconforme documentul va fi considerat nul. Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății. Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii (copia certificatului se prezintă însoțită de documentul original, pentru certificarea cu mențiunea ”conform cu originalul”);
i) Curriculum vitae, model comun european.
Toate copiile documentelor necesare înscrierii se prezintă însoțite de deocumentele originale.
În situația în care, Centrul de Sănătate Multifuncțional ”Sfântul Nectarie” întreprinde toate diligențele pentru obținerea extrasului de cazier judiciar, respectiv a certificatului de integritate comportamentală, și la eliberarea documentelor, de către autoritățile competente, se constată încălcarea condițiilor generale de participare la concursul de ocupare a postului vacant sau temporar vacant, candidatul va fi exclus din cadrul concursului în orice etapă a acestuia.
Dosarul de înscriere la concurs se depune în perioada 09.11 – 20.11.2026, de luni pănă vineri între orele 9:00 – 14:00, la sediul Centrului de Sănătate Multifuncțional ”Sfântul Nectarie”, Bd. Uverturii, nr. 81, sector 6, cod poștal 060945, etaj 3, camera 308. 
Prin raportare la nevoile individuale, candidatul cu dizabilități poate înainta comisiei de concurs, în termenul prevăzut pentru depunerea dosarelor, propunerea sa privind instrumentele necesare pentru asigurarea accesibilității probelor de concurs.
Toate documentele se depun în limba română.
Condiții generale de participare la concurs:
Poate ocupa un post vacant sau temporar vacant persoana care îndeplineşte condiţiile prevăzute de Legea nr. 53/2003 - Codul muncii, republicată, cu modificările şi completările ulterioare, şi cerinţele specifice prevăzute la art. 542 alin. (1) şi (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare:
a) Are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) Cunoaşte limba română, scris şi vorbit;
c) Are capacitate de muncă în conformitate cu prevederile Legii nr. 53/2003 – Codul muncii, republicată, cu modificările şi completările ulterioare;
d) Are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) Îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) Nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) Nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h) Nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

Condiții specifice de participare la concurs:

Asistent Medical
· Studii postliceale cu diploma de absolvire în specialitatea asistent medical;
· Certificat membru OAMGMAMR;
· Aviz anual pentru autorizarea exercitării profesiei;
· Polița de Asigurare pentru Răspundere Civilă Profesională;
· Vechime în specialitate minim 2 ani.

Fiziokinetoterapeut  
· Studii superioare absolvite cu licență în domeniul kinetoterapie sau balneofiziokinetoterapie și recuperare.
· Autorizație liberă practică.
· Aviz anual pentru autorizarea exercitării profesiei conform Legii nr. 229/2016.
· Polița de Asigurare pentru Răspundere Civilă Profesională.
· Vechime în specialitate 1 an.

Medic specialist specialitatea recuperare, medicină fizică și balneologie
· Studii superioare absolvite cu licență în domeniul medical.
· Certificat de medic specialist/Adeverință de medic specialist în specialitatea recuperare, medicină fizică și balneologie.
· Certificat de membru Colegiul Medicilor din România.
· Aviz anual pentru autorizarea exercitării profesiei de medic specialist în specialitatea recuperare, medicină fizică și balneologie.
· Polița de Asigurare pentru Răspundere Civilă Profesională.
· Vechime în specialitate minim 1 an.


Bibliografie/ Tematică:

1. Asistent Medical 
a. Ordonanța de urgenta nr.144/2008 privind exercitarea profesiei de asistent medical generalist, a profesiei de moașă, și a profesiei de asistent medical, precum și, organizarea și funcționarea Ordinului Asistenților Medicali generalist, Moașelor și asistenților medicali din România;
· Capitolul I, secțiunea 2 - 3.
· Legea drepturilor pacientului nr. 46/2003, republicată, cu modificările și completările ulterioare; 
· Capitolul IV.
· Ordinul nr. 1.761/2021 pentru aprobarea Normelor tehnice privind curăţarea, dezinfecţia şi sterilizarea în unităţile sanitare publice şi private, evaluarea eficacităţii procedurilor de curăţenie şi dezinfecţie efectuate în cadrul acestora, procedurile recomandate pentru dezinfecţia mâinilor în funcţie de nivelul de risc, precum şi metodele de evaluare a derulării procesului de sterilizare şi controlul eficienţei acestuia;
· Anexa I - NORME TEHNICE privind curăţarea, dezinfecţia şi sterilizarea în unităţile sanitare publice şi private.
b. Ordinul nr. 1226/2012 pentru aprobarea Normelor tehnice privind gestionarea deşeurilor rezultate din activităţi medicale şi a Metodologiei de culegere a datelor pentru baza naţională de date privind deşeurile rezultate din activităţi medicale.
· Capitolul VI și capitolul VIII
c. Crin Marcean și Vladimir – Manta Mihailescu – Puericultură și pediatrie, Îndreptar pentru asistenți medicali, Editura medicală – ediția a 3-a.
· Capitolul 28 – Bolile aparatului respirator, Capitolul 48 - Unele urgențe în pediatrie.
d. Lucreția Titircă – Urgențele Medico Chirurgicale Sinteze, Editura medicală, ediția a 3-a anul 2006.
· Capitolele 2 – 12.
e. Corneliu Borundel – Medicină Internă Pentru Cadre Medii, Editura ALL, anul 2009, 2010, 2011, 2012, 2013, 2014, 2016, 2017
· Bolile aparatului urinar. Bolile aparatului digestiv. Bolile aparatului respirator. Bolile aparatului cardiovascular. Bolile ficatului.

2. Fiziokinetoterapeut:
· Tudor Sbenghe, Kinetologie profilactică, terapeutică și de recuperare. Editura Medicală, Bucureși, 1987
· Bilanțul muscular – cotarea bilanțului muscular;
· Tehnici în kinetologie – clasificarea tehnicilor kinetologice;
· Tehnici anakinetice – imobilizarea;
· Tehnici anakinetice – posturarea;
· Evaluarea mersului;
· Obiective de bază în kinetologie – clasificare;
· Studii și obiective în boala Parkinson;
· Strechingul;
· Evaluarea apraxiei;
· Programul Wiliams;
· Metoda Frankel;
· Metoda Kabat.

3. Medic specialist în specialitatea recuperare, medicină fizică și balneologie.
· TEMATICĂ 
A. Noțiuni generale de medicină fizică și reabilitare
1. Principiile generale ale medicinei fizice și reabilitării. 
2. Evaluarea pacientului în recuperare medicală. 
3. Diagnosticul funcțional și evaluarea dizabilității. 
4. Stabilirea obiectivelor programului de recuperare. 
5. Elaborarea și monitorizarea planului individualizat de reabilitare. 
6. Indicațiile și contraindicațiile procedurilor de fizioterapie. 
7. Rolul kinetoterapiei în recuperarea medicală. 
8. Reabilitarea multidisciplinară și rolul echipei de recuperare. 
B. Afecțiuni neurologice
1. Accidentul vascular cerebral – evaluare și recuperare. 
2. Traumatismele cranio-cerebrale și medulare. 
3. Leziunile medulare – paraplegie și tetraplegie. 
4. Scleroza multiplă. 
5. Boala Parkinson. 
6. Paraliziile periferice. 
7. Neuropatiile periferice. 
8. Spasticitatea – evaluare și tratament de recuperare. 
C. Afecțiuni ale aparatului locomotor
1. Lombalgia și lombosciatica. 
2. Cervicalgia și cervicobrahialgia. 
3. Gonartroza. 
4. Coxartroza. 
5. Artrozele periferice. 
6. Poliartrita reumatoidă. 
7. Spondilita anchilozantă. 
8. Osteoporoza. 
9. Sindroamele dureroase musculo-scheletale. 
10. Afecțiunile tendinoase și periarticulare. 
D. Recuperarea posttraumatică și postoperatorie
1. Recuperarea după fracturi. 
2. Recuperarea după luxații și entorse. 
3. Recuperarea după intervenții chirurgicale ortopedice. 
4. Protezarea șoldului și genunchiului – recuperare. 
5. Recuperarea după leziuni ligamentare. 
6. Prevenirea redorilor articulare și a atrofiei musculare. 
E. Proceduri și metode de recuperare
1. Kinetoterapia. 
2. Electroterapia. 
3. Termoterapia și crioterapia. 
4. Hidroterapia și hidrokinetoterapia. 
5. Ultrasunetele terapeutice. 
6. Laserterapia. 
7. Magnetoterapia. 
8. Masoterapia. 
9. Terapia ocupațională. 
10. Balneoterapia. 
F. Recuperarea cardiovasculară și respiratorie
1. Recuperarea după infarctul miocardic. 
2. Recuperarea pacientului cu insuficiență cardiacă. 
3. Reabilitarea pulmonară. 
4. BPOC – indicații de recuperare. 
5. Evaluarea capacității de efort. 
6. Testarea funcțională și monitorizarea pacientului în timpul efortului. 
G. Evaluarea funcțională
1. Bilanțul articular. 
2. Bilanțul muscular. 
3. Evaluarea mersului. 
4. Evaluarea echilibrului și coordonării. 
5. Evaluarea durerii. 
6. Evaluarea autonomiei pacientului. 
7. Scale funcționale utilizate în recuperare: Barthel, Rankin modificată, FIM etc. 

· BIBLIOGRAFIE
1. Tratat de Medicină Fizică și de Reabilitare – R. Braddon
2. Clasificarea Internațională a Funcționării, Dizabilității și Sănătății (CIF/ICF) – OMS.
3. Codul de deontologie medicală a Colegiului medicilor din România – 30.10.2025
4. Legea drepturilor pacientului Nr 46/2003 – Capitolele I, II, III, IV, VI, VII, VIII.
5. Kinetologie profilactică terapeutică și de recuperare – Tudor Sbenghe – Editura Medicală – 1987.
6. Electroterapie – Andrei Rădulescu – Editura Medicală – 2014.



Concursul se va organiza conform calendarului următor:

	09.11.2026 – 20.11.2026 
09:00 – 14:00
	Perioada de depunere dosare de concurs

	23.11.2026
	Selecția dosarelor

	24.11.2026
	ora:15:00
	Termen afișare rezultate selecție dosare

	25.11.2026
	ora:15:00
	Termen depunere contestații selecție dosare

	26.11.2026
	ora:15:00
	Termen afișare rezultate contestații selecție dosare

	27.11.2026
	ora:08:00
	Proba scrisă Asistent Medical

	27.11.2026
	ora:10:00
	Proba scrisă Fiziokinetoterapeut

	27.11.2026
	ora:12:00
	Proba scrisă Medic Recuperare

	02.12.2026
	ora:15:00
	Termen afișare rezultate proba scrisă

	03.12.2026
	ora:15:00
	Termen depunere contestații proba scrisă

	04.12.2026
	ora:15:00
	Termen afișare rezultate contestații proba scrisă

	07.12.2026
	ora:08:00
	Proba interviu Asistent Medical

	07.12.2026
	ora:10:00
	Proba interviu Fiziokinetoterapeut

	07.12.2026
	ora:12:00
	Proba interviu Medic Recuperare

	08.12.2026
	ora:15:00
	Termen afișare rezultate proba interviu

	09.12.2026
	ora:15:00
	Termen depunere contestații proba interviu

	10.12.2026
	ora:15:00
	Termen afișare rezultate contestații proba interviu

	11.12.2026
	ora:15:00
	Afișare rezultate finale concurs



În cadrul interviului se testează abilitățile, aptitudinile și motivația candidaților.
Se pot prezenta la următoarea etapă/probă numai candidații declarați admiși la etapa/proba anterioară. Ocuparea posturilor se face în ordinea descrescătoare a punctajelor finale obținute de candidații admiși, la finalul concursului.
Toate comunicările se vor face pe site-ul Centrului de Sănătate Multifuncțional ”Sfântul Nectarie” – www.nectarie6.ro.



